Kreatív koordináták
A Pécsi Janus Pannonius Gimnázium diákjainak kiállítása

A Pécsi Janus Pannonius Gimnázium neve sokak számára a matematika, és a természettudományos tantárgyak világát idézi. A képletek, grafikonok és kísérletek mögött azonban kreatív, érzékeny és kíváncsi fiatalok állnak, akik a művészet nyelvén is sokat tudnak mesélni magukról és a világról.
A kiállításon a 7–11. évfolyam diákjainak vizuális kultúra órán készített alkotásai láthatók, színek, formák, ötletek és egyéni látásmódok találkoznak a falakon. A bemutatott munkák megmutatják, hogy a logikus gondolkodás és a szabad alkotás remekül megfér egymás mellett, sőt gyakran éppen egymásból merítenek inspirációt.
Érdemes betérni, és felfedezni a Janus egy kevésbé ismert, mégis izgalmas arcát, a tehetséges alkotókét, akik meglepő nézőpontokkal, friss gondolatokkal és sok kreativitással várják a látogatókat.

